Na temelju točke V. Programa dodjele potpora male vrijednosti poljoprivrednicima za ublažavanje i djelomično uklanjanje posljedica prirodne nepogode tuča na području Zagrebačke županije u 2022. godini („Glasnik Zagrebačke županije“ broj 37/22 ) i članka 40. Statuta Zagrebačke županije („Glasnik Zagrebačke županije“ broj 17/09, 31/09, 4/13, 6/13 – pročišćeni tekst, 5/18 i 14/18, 18/18 - pročišćeni tekst, 3/20, 23/20, 6/21 i 10/21 – pročišćeni tekst), Župan Zagrebačke županije objavljuje

**JAVNI POZIV**

**za dodjelu potpore male vrijednosti poljoprivrednicima za ublažavanje i djelomično uklanjanje posljedica** **prirodne nepogode tuča na području Zagrebačke županije u 2022. godini**

**I. PREDMET JAVNOG POZIVA**

Predmet ovog Javnog poziva je dodjela potpore male vrijednosti poljoprivrednicima za ublažavanje i djelomično uklanjanje posljedica prirodne nepogode tuča na neosiguranoj imovini evidentirano u Registru šteta, a nastalu dana :

* 2. lipnja 2022. na području Općina Krašić i Žumberak

koji su prijavili štetu sukladno odredbama Zakona o ublažavanju i uklanjanju posljedica prirodnih nepogoda („Narodne novine“ broj 16/19) i Pravilnika o Registru šteta od prirodnih nepogoda („Narodne novine“ broj 65/19).

Neosigurana imovina obuhvaća štete koje poljoprivrednik pretrpio na poljoprivrednom zemljištu i/ili primarnoj poljoprivrednoj proizvodnji, te drugoj imovini (opremi, obrtnim sredstvima, višegodišnjim nasadima, plastenici, staklenici, građevinama, infrastrukturi za poljoprivrednu proizvodnju).

**II. KORISNICI SREDSTAVA**

**1.** **Prihvatljivi korisnici** su poljoprivrednici:

* upisani u Upisnik poljoprivrednika i/ili Upisnik obiteljskih poljoprivrednih gospodarstava
* sa štetama na imovini koja nije osigurana na područja općina Krašić i Žumberak
* koji su prijavili štetu sukladno odredbama Zakona o ublažavanju i uklanjanju posljedica prirodnih nepogoda ( „Narodne novine“ br. 16/2019) i Pravilnika o Registru šteta od prirodnih nepogoda („Narodne novine“ br. 65/2019), a štete su nastale na:

1. poljoprivredi (trajni nasadi, cvijeće, povrtlarske i ratarske kulture), zemlji, stoci,
2. mehanizaciji i opremi za primarnu poljoprivrednu proizvodnju
3. na plastenicima/staklenicima koji se koriste za poljoprivrednu proizvodnju
4. gospodarske zgrade namijenjene primarnoj poljoprivrednoj proizvodnji

Pojam „poljoprivrednik„ obuhvaća sljedeće subjekte iz poljoprivrede:

* obiteljsko poljoprivredno gospodarstvo, samoopskrbno poljoprivredno gospodarstvo,
* obrt registriran za obavljanje poljoprivredne djelatnosti,
* trgovačko društvo registrirano za obavljanje poljoprivredne djelatnosti,
* zadruga registrirana za obavljanje poljoprivredne djelatnosti,
* druga pravna osoba registrirana za obavljanje poljoprivredne djelatnosti.

2. Sukladno članku 2., točka 2. Uredbe *de minimis* pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom

3. Ako je jedna pravna ili fizička osoba osnivač/suosnivač/vlasnik/suvlasnik više poduzetnika, pravo na potporu po ovome Programu ima samo jedan poduzetnik.

Korisnik potpore male vrijednosti mora davatelju državne potpore dati Izjavu o iznosima dodijeljenih potpora male vrijednosti u sektoru poljoprivrede iz drugih izvora tijekom prethodne dvije fiskalne godine i u tekućoj fiskalnoj godini (Izjava se nalazi u Zahtjevu za potporu).

**III. FINANCIJSKA SREDSTVA ZA DODJELU POTPORA**

**Financijska sredstva za dodjelu potpora osigurana su u iznosu od ukupno 2.980.000,00 kn sukladno indikativnoj raspodjeli Ministarstva poljoprivrede utvrđene temeljem provedbe odluke Vlade Republike Hrvatske o pomoći za ublažavanje i djelomično uklanjanje posljedica prirodne nepogode tuče na područjima Varaždinske, Međimurske, Krapinsko-zagorske, Koprivničko-križevačke, Zagrebačke i Karlovačke županije za 2022. godinu.**

**IV. UVJETI ZA PRIJAVU**

Na ovaj Javni poziv poziva primjenjuje se Uredba Komisije (EU) 2019/316 оd 21. veljače 2019. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore *de minimis* u poljoprivrednom sektoru (SL L 51, 22.2.2019.), koje jednom korisniku mogu biti dodijeljene tijekom razdoblja od tri fiskalne godine i koji iznos ne smije biti veći od 20.000,00 EUR, uključujući i potporu dobivenu u okviru ovog Javnog poziva.

Dodjela potpore po ovom Programu je nespojiva s Programom ruralnog razvoja; Podmjera 5.2 „Potpora za ulaganja u obnovu poljoprivrednog zemljišta i proizvodnog potencijala narušenog elementarnim nepogodama, nepovoljnim klimatskim prilikama i katastrofalnim događajima“

**V. PODNOŠENJE PRIJAVE**

**Zahtjev za dodjelu potpore popunjava** elektronski ili čitko velikim tiskanim slovima **nositelj poljoprivrednog gospodarstva/vlasnik obrta/odgovorna osoba u pravnoj osobi.**

Zahtjev mora biti potpisan, sadržavati sve podatke navedene u obrascu Zahtjeva i popunjene Izjave.E-mailje obavezan.

Popis dokumentacije:

1. Zahtjev za dodjelu potpore male vrijednosti u poljoprivrednicima za ublažavanje i djelomično uklanjanje posljedica prirodne nepogode tuča na području Zagrebačke županije u 2022. godini
2. Jedinstveni zahtjev podnositelje Zahtjeva za dodjelu potpore (ispis iz AGRONETA iz 2022. godine) ili preslika podnesenog Jedinstvenog zahtjeva u 2022. godini. Ako poljoprivrednik nije podnosio Jedinstveni zahtjev u 2022. godine potrebno je dostaviti ispis iz AGRONETA sa osnovnim podacima o gospodarstvu ili Rješenje ne starije od 1 godine.

Prijava za dodjelu potpora podnosi se zaključno s danom 7. listopada 2022. godine

|  |  |
| --- | --- |
| preporučenom pošiljkom na adresu:  Zagrebačka županija  „Prijava na Javni poziv na dodjelu potpora male  vrijednosti poljoprivrednicima za ublažavanje i  djelomično uklanjanje posljedica prirodne nepogode  tuča na području Zagrebačke županije u 2022. godini“  Ulica grada Vukovara 72/V  10 000 Zagreb | * osobno u pisarnicu Zagrebačke županije:   Zagrebačka županija  „Prijava na Javni poziv na dodjelu potpora  male vrijednosti poljoprivrednicima za  ublažavanje i djelomično uklanjanje  posljedica prirodne nepogode tuča na  području Zagrebačke županije u 2022. godini  Ulica grada Vukovara 72 - prizemlje  10 000 Zagreb |

Zahtjev za prijavu na ovaj Javni poziv podnositelji mogu preuzeti na web stranici [www.zagrebacka-zupanija.hr](http://www.zagrebacka-zupanija.hr)[.](http://www.rijeka.hr/poduzetnici)

Županija zadržava pravo zatražiti da podnositelj dostavi i drugu dokumentaciju koja je potrebna za provjeru prihvatljivosti.

**VI. KRITERIJI ZA ADMINISTRATIVNU PROVJERU PRIJAVE I KRITERIJI ZA PROVJERU PRIHVATLJIVOSTI PODNOSITELJA**

1) ADMINISTRATIVNA PROVJERA PRIJAVE

|  |  |  |  |
| --- | --- | --- | --- |
| **RB** | **KRITERIJ** |  |  |
| 1. | Prijava je podnesena u roku propisanim Javnim pozivom | **DA** | **NE** |
| 2. | Dopuna prijave i/ili obrazloženje je dostavljena u za to zadanom roku | **DA** | **NE** |
| 3. | Prijava je popunjena u cijelosti i sadrži sve potrebne priloge | **DA** | **NE** |

2) PROVJERA PRIHVATLJIVOSTI PODNOSITELJA

|  |  |  |  |
| --- | --- | --- | --- |
| **RB** | **KRITERIJ** |  |  |
| 1. | Podnositelj prijave ima štetu na imovini evidentiranu u Registru šteta od prirodnih nepogoda | **DA** | **NE** |
| 2. | Podnositelj prijave je dobio potpore male vrijednosti koje bi zbrojene s traženim bespovratnim sredstvima prešle 20.000,00 EUR u razdoblju od tri fiskalne godine (prethodne dvije i tekuća fiskalna godina) | **DA** | **NE** |
| 3. | Podnositelj prijave je za istu namjenu koristio sredstva iz drugih programa u okviru nacionalnog proračuna i drugih javnih izvora, javnih fondova Europske unije i izvan Europske unije | **DA** | **NE** |

**VII. OBRADA PRIJAVE I ISPLATA SREDSTAVA**

Obradu prijava pristiglih na ovaj Javni poziv obavlja Stručna radna skupina za provedbu Programa (u daljnjem tekstu: Stručna radna skupina) koju imenuje Župan Zagrebačke županije.

Prijava podliježe obradi prema kriterijima koji su sadržani u Programu dodjele potpora male vrijednosti poljoprivrednicima za ublažavanje i djelomično uklanjanje posljedica prirodne nepogode tuča na području Zagrebačke županije u 2022. godini i to ( u daljnjem tekstu: Program):

1. Kriteriji za administrativnu provjeru prijave.
2. Kriteriji za provjeru prihvatljivosti podnositelja.
3. Potpora se odobrava podnositelju čija prijava udovoljava kriterijima Programa u razmjernom iznosu do konačne raspodjele ukupnog iznosa proračunskih sredstava.
4. Na temelju prijedloga Stručne radne skupine, Župan donosi odluku o dodjeli potpore.
5. Podnositelj čija prijava ne zadovoljava uvjete Javnog poziva dobit će obavijest o odbijanju prijave. Podnositelj ima pravo podnijeti prigovor u roku od 8 dana od dana objave Obavijesti na odbijanje zahtjeva ukoliko je pogrešno utvrđeno činjenično stanje. Upravni odjel izdaje Obavijest o odbijanju Zahtjeva za potporu.

Nepotpuna prijava, prijava koja ne bude podnesena u propisanome roku, neće se razmatrati.

Dopuna dokumentacije kao prilog prijavi pristigla izvan utvrđenoga roka za podnošenje prijava, neće se razmatrati.

1. Potpora po ovome Programu smatra se dodijeljenom danom donošenja odluke o dodjeli potpore.
2. Nakon donošenja odluke o dodjeli potpore, sredstva za doznačuju jednokratno na račun podnositelja istovjetan računu koji se vodi u Upisniku poljoprivrednika
3. O dodijeljenoj potpori male vrijednosti izvješćuje se Ministarstvo poljoprivrede

Provedba ovoga Programa ne predstavlja upravni postupak i u procesu odobravanja, odnosno odbijanja zahtjeva, ne izdaje se upravni akti.

Potpore se isplaćuju, jednokratno, do kraja ove godine na žiro račun podnositelja.

O dodijeljenoj potpori male vrijednosti, izvješćuje se Ministarstvo poljoprivrede.

**VII. OSTALE ODREDBE**

Ovaj Javni poziv objavljuje se na web stranici Zagrebačke županije [www.zagrebacka-zupanija.hr](http://www.zagrebacka-zupanija.hr)  i otvoren je do dana 7. listopada 2022. godine .

Županija zadržava pravo izmjene i poništenje ovog javnog poziva, pri čemu ne snosi nikakvu odgovornost prema podnositeljima zahtjeva glede troškova sudjelovanja.

KLASA:320-01/22-03/150

URBROJ:238-03-22-02

Zagreb, 30. rujna 2022.